b'\n_START_ARTICLE_\nZadrga\n_START_PARAGRAPH_\nZadrga je mehanizem, ki je sestavljen iz dveh zob\xc4\x8dastih zapiralnih veri\xc5\xbeic (zapenja\xc4\x8d), ki ju mehani\xc4\x8dno spenjamo ali odpenjamo z drsnikom in na tak na\xc4\x8din zdru\xc5\xbeimo ali lo\xc4\x8dimo dva lo\xc4\x8dena kosa blaga ali podobnega upogljivega materiala. Vsaka veri\xc5\xbeica se kon\xc4\x8da s kon\xc4\x8dnikom, ki prepre\xc4\x8duje, da bi drsnik zdrsnil z njiju._NEWLINE_Po navadi se zadrga uporablja na hla\xc4\x8dah in na sprednjem delu obla\xc4\x8dil, kot so jopica, bluza, bunda, jakna, anorak. Izjemoma se uporablja tudi za spoje drugih delov tekstila, ki niso namenjeni obleki\xc2\xa0: deli \xc5\xa1otora se lahko spajajo z zadrgo, po navadi pa so zadrge na \xc5\xbeenskih ro\xc4\x8dnih torbicah, \xc5\xa1olskih torbah, aktovkah in na etuijih (za de\xc5\xbenik, son\xc4\x8dna o\xc4\x8dala, itd). Tudi nekatera obuvala imajo zadrgo - \xc5\xa1kornji in moderni \xc4\x8devlji. Poznamo zadrge, ki imajo kovinske zobce - in zadrge, ki imajo plasti\xc4\x8dne. Neko\xc4\x8d, ko zadrge \xc5\xa1e niso izumili, so njeno funkcijo opravljali gumbi, vezalke, pasovi in trakovi._NEWLINE_Plasti\xc4\x8dno zadrgo je izumil slovenski inovator in izumitelj Peter Florjan\xc4\x8di\xc4\x8d.'